ครม. เห็นชอบในหลักการก่อสร้างทางหลวงแนวใหม่เชื่อมแยกวังมะนาว-ทางหลวงหมายเลข 3510
ครม. เห็นชอบในหลักการก่อสร้างทางหลวงแนวใหม่เชื่อมแยกวังมะนาว-ทางหลวงหมายเลข 3510      นางนฤมล ภิญโญสินวัฒน์ โฆษกประจำสำนักนายกรัฐมนตรี แถลงผลการประชุมคณะรัฐมนตรี ว่า ที่ประชุมรับทราบข้อสั่งการของนายกรัฐมนตรี ที่ได้กล่าวในที่ประชุมว่า รัฐบาลพยายามมุ่งเน้นการพัฒนาในทุกจังหวัด โดยจังหวัดกลุ่มจังหวัดภาคกลางตอนล่าง 1 เน้นการพัฒนาด้านการเกษตร การท่องเที่ยว การค้าชายแดน โดยสั่งการให้รัฐมนตรีที่ลงพื้นที่ทั้ง 28 จุด นำข้อเสนอแนะที่ได้จากประชาชนมาไปพัฒนาให้เกิดประโยชน์ตรงกับความต้องการมากที่สุด พร้อมเน้นย้ำการดำเนินการจะต้องสอดคล้องกับยุทธศาสตร์ชาติ หากเรื่องใดเร่งด่วนก็ให้แก้ไขให้กับประชาชนก่อน ส่วนข้อเสนอของกลุ่มจังหวัดภาคกลางตอนล่าง 1 ประกอบด้วยด้านการเกษตร การท่องเที่ยวและการบริหารจัดการน้ำ โครงสร้างพื้นฐานด้านการพัฒนาคุณภาพชีวิตด้านทรัพยากรธรรมชาติและสิ่งแวดล้อม และข้อเสนอเชิงนโยบาย เช่น การก่อสร้างรถไฟทางคู่ในจังหวัดราชบุรี การพัฒนาโครงสร้างพื้นฐานโลจิสติกส์ เพื่อเชื่อมโยงส่งเสริมศักยภาพด้านการท่องเที่ยวและการค้าชายแดน ทั้งนี้ นายกรัฐมนตรี ยังฝากให้พิจารณาความเชื่อมโยงโครงสร้างพื้นฐานส่วนเชื่อมต่อทวาย-เมียนมา